laion/Wikipedia-Exotic huggingface dataset:
Love Bites (שיר של נלי פורטדו, טובה לו ואס ג'י לואיס)

"Love Bites" (בעברית: "נשיכות אהבה") הוא שיר של הזמרת-יוצרת הקנדית נלי פורטדו ביחד עם הזמרת-יוצרת השוודית טובה לו והזמר-יוצר, המוזיקאי והמפיק מוזיקלי אס ג'י לואיס. הוא יצא לאור ב-22 במאי 2024, בהוצאת חברות התקליטים נלסטאר אנטרטיינמנט ו-21 אנטרטיינמנט גרופ. לאחר הפסקה בת חמש שנים, הופיעה פורטדו בפסטיבל Beyond The Valley באוסטרליה ב-31 בדצמבר 2022. היא פגשה את אס ג'י לואיס, אותו הזמינה לבצע את השיר "All Good Things (Come to an End)". אחרי הפסטיבל, פורטדו פגשה באולפן ההקלטות את לואיס וטובה לו. כפי שפורטדו הצהירה, לו הביאה להם את הפזמון של השיר, "ואת כל הדברים הקליטים האלה, כי היא טובה לו. היא באמת מיוחדת והקול שלה העיף אותי באולפן. היא נשמעת כמו מלאך אמיתי". מבחינה מוזיקלית, השיר תואר בתור "שיר דאנס-פופ בעל אופי של פלירטוט", שמתעל את האנרגיה והבריחה של רחבות הריקודים וסטים של דיג'יים שעוררו את ההשראה של פורטדו. זוהי גם ההוצאה הראשונה של טובה לו מאז שהוציאה את הגרסה המורחבת והערוכה של אלבומה, Dirt Femme, במסגרתה הפיק לואיס שני שירים. "אנחנו פשוט ממש לוחצים. אני פשוט אוהבת לכתוב איתו", אמרה לו על העבודה עם לואיס לקראת יציאתו של Dirt Femme. לו ולואיס גם עבדו יחד על המיני-אלבום הראשון שלהם יחד הנקרא Heat. סרטון השיר "Love Bites" באתר יוטיוב "Nelly Furtado Teams Up With Tove Lo And SG Lewis For New Single Love Bites". Stereoboard.com. 23 במאי 2024. נבדק ב-26 במאי 2024. {{cite web}}: (עזרה) Paul, Larisha (9 בינואר 2023). "Nelly Furtado Picks Up Where She Left Off With First Hit-Packed Performance in Five Years". Yahoo!. נבדק ב-26 במאי 2024. {{cite web}}: (עזרה) Summers, Joan. "How Nelly Furtado Fell In Love With Music Again". Papermag. נבדק ב-26 במאי 2024. {{cite web}}: (עזרה) Mier, Tomás (22 במאי 2024). "Nelly Furtado's New Song With Tove Lo and SG Lewis Is a Dancefloor 'Escape'". Rolling Stones. נבדק ב-26 במאי 2024. {{cite web}}: (עזרה) "SG Lewis Talks Upcoming Collab EP with Tove Lo, Launching A New Label & The Success of Fred Again". Dailymotion. 2 בפברואר 2024. נבדק ב-26 במאי 2024. {{cite web}}: (עזרה) "Offizielle Download Charts Single (03.06.2024)". MTV Germany. ארכיון מ-5 ביוני 2024. נבדק ב-4 ביוני 2024. {{cite web}}: (עזרה) "Canada CHR/Top 40 - Week of June 15, 2024". Billboard). נבדק ב-15 ביוני 2024. {{cite web}}: (עזרה) "Nelly Furtado, Tove Lo, SG Lewis - Love Bites". spotify. 27 במאי 2024. נבדק ב-28 במאי 2024. {{cite news}}: (עזרה)
הדיוויזיה ה-108 (האימפריה הגרמנית)

הדיוויזיה ה-108 (בגרמנית: 108. Infanterie Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה בספטמבר 1918. הדיוויזיה הוקמה במאי 1915 כ"דיוויזיית בקמן" (על שם מפקדה, מקס בקמן) והפכה לדיוויזיית הרגלים ה-108 ב-7 בנובמבר 1915. הדיוויזיה הייתה חלק מגל של דיוויזיות חי"ר חדשות שהוקמו ב-1915. הדיוויזיה הוקמה בעיקר מעודפי רגימנטים של חיל רגלים של דיוויזיות קיימות אשר הפכו לדיוויזיות משולשות. רגימנט הרגלים ה-97 של הדיוויזיה הגיע מדיוויזיית הרגלים ה-42; רגימנט הרגלים ה-137 הגיע מדיוויזיית הרגלים ה-31; ורגימנט המילואים ה-265 הגיע מדיוויזיית המילואים ה-80. דיוויזיית הרגלים ה-108 שירתה בתחילה בחזית המזרחית, ושירתה באזור הבלטי עד יוני 1916. לאחר מכן היא יצאה דרומה לחזית באוקראינה על נהר סטיר שם התמודדה עם מתקפת ברוסילוב ולאחר מכן נשארה בקו עד שביתת הנשק בחזית המזרחית בדצמבר 1917. לאחר מכן נשלחה הדיוויזיה לחזית המערבית, ונכנסה לקו שמצפון לנהר האיילט, שם נשארה עד אפריל 1918. לאחר מכן היא נלחמה באזור הסום עד שפורקה ב-19 בספטמבר 1918. המודיעין של בעלות הברית דירג את הדיוויזיה כדיוויזיה מדרג שלישי. גנרל-מיור מקס קרל גוטלוב בקמן (20 במרץ 1915 – 20 באפריל 1917) אוברסט פרידריך גינדל (17 בינואר 1918 – 10 במרץ 1918) גנרל-מיור פרידריך וילהלם פרדיננד פון קאמפ (11 במרץ 1918 – 21 בספטמבר 1918) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. Division Beckmann (Chronik 1915) 108. Infanterie-Division (Chronik 1915/1918) Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 595-597.
הדיוויזיה ה-243 (האימפריה הגרמנית)

הדיוויזיה ה-243 (בגרמנית: 243. Infanterie-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-1 באפריל 1917, על ידי שינוי שמה של דיוויזיית התחלופה ה-8. דיוויזיית התחלופה ה-8 סומנה מחדש באופן רשמי כדיוויזיית הרגלים המלכותית של וירטמברג חודשיים קודם לכן, ודיוויזיית הרגלים ה-243 שמרה על הקשרים לממלכה זו. הדיוויזיה נלחמה בקרב השני על האן, שנקרא גם הקרב השלישי על שמפאן, באביב 1917. את שארית 1917 ואת החלק הראשון של 1918 היא שירתה בלוחמת חפירות ליד ריימס ובלחימה סביב ורדן. בשנת 1918 השתתפה הדיוויזיה במתקפת האביב הגרמנית באזור הסום. הדיוויזיה הייתה במגננה לאחר מכן, כולל במהלך מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, ובינואר 1919 שוחררה הדיוויזיה. בשנת 1917 דירג המודיעין של מדינות ההסכמה את הדיוויזיה כדיוויזיה טובה, אך בעלת ערך קרבי בינוני, ועד שנת 1918 היא דורגה כדיוויזיה מדרגה שלישית. גנרל-לויטננט פרידריך פון האוזמן (2 באוגוסט 1914 – 1 בספטמבר 1914) גנרל-לויטננט הרמן קוש (2 בספטמבר 1914 – 5 באפריל 1915) גנרל-לויטננט פרידריך פון האוזמן (6 באפריל 1915 – 21 באפריל 1915) גנרל-מיור קרל פון שטמפף (22 באפריל 1915 – 1 בינואר 1917) גנרל-לויטננט הנס פון לייזר (2 בינואר 1917 – 2 בפברואר 1917) גנרל-לויטננט פרידריך פון שיפרט (9 בפברואר 1917 – ינואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. 243.Infanterie-Division (Chronik 1917/1918) Hermann Cron et al., Ruhmeshalle unserer alten Armee (Berlin, 1935) Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919. (1920), pp. 741-743
הדיוויזיה ה-233 (האימפריה הגרמנית)

הדיוויזיה ה-233 (בגרמנית: 233. Infanterie-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה בספטמבר 1918. הדיוויזיה הוקמה ב-16 בינואר 1917, והועמדה תחת פיקודו של אמו פון דוויץ. הדיוויזיה לחמה בחזית המערבית, ובכלל זה בקרב איפר השלישי, קרב איפר הרביעי וקרב אמיין, ובשל אבדות כבדות שספגה פורקה ב-6 בספטמבר 1918. גנרל-מיור אמו פון דוויץ (16 בינואר 1917 – אוגוסט 1918) גנרל-מיור פרידריך וילהלם פון ליטוויץ (אוגוסט 1918 – 6 בספטמבר 1918) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
דיוויזיית התחלופה השמינית (האימפריה הגרמנית)

דיוויזיית התחלופה השמינית (בגרמנית: 8. Ersatz-Division) הייתה דיוויזיה של צבא הקיסרות הגרמנית, במלחמת העולם הראשונה. הדיוויזיה הוקמה עם גיוס הצבא הגרמני באוגוסט 1914. הדיוויזיה הפכה לדיוויזיית הרגלים ה-243 באפריל 1917. הדיוויזיה הוקמה עם גיוס הצבא הגרמני באוגוסט 1914. הדיוויזיה הייתה דיוויזיה מורכבת, שהוקמה מ-14 גדודי תחלופה של החטיבות (Brigade-Ersatz-Bataillone) מממלכת וירטמברג, הדוכסות הגדולה של הסן, פרובינציית הריין, פרובינציית הסן-נסאו ואלזס-לורן. היא הפכה ליותר וירטמברגית ככל שהמלחמה התקדמה; ובפברואר 1917, היא הוגדרה רשמית כדיוויזיה המלכותית של וירטמברג. היא סומנה מחדש כדיוויזיית הרגלים ה-243 באפריל 1917. הדיוויזיה לחמה בתחילה במערכה על הגבולות ב-1914, כולל הקרב לפני ננסי-אפינאל. מספטמבר 1914 עד אוקטובר 1916, היא שהתה בחפירות ונלחמה באזור שבין נהרות המז והמוזל כחלק מפלגת הארמייה שטרנץ, במיוחד באזור המכונה פריסטרוואלד (בגרמנית: Priesterwald, בצרפתית: Bois Le Prêtre). באוקטובר 1916, היא הוטלה לקרב הסום. לאחר מכן, היא שבה לפריסטרוואלד, שם הוסבה לדיוויזיית הרגלים ה-243. המודיעין של מדינות ההסכמה דירג את מרכיבי הדיוויזיה כטובים. גנרל-לויטננט פרידריך פון האוזמן (2 באוגוסט 1914 – 1 בספטמבר 1914) גנרל-לויטננט הרמן קוש (2 בספטמבר 1914 – 5 באפריל 1915) גנרל-לויטננט פרידריך פון האוזמן (6 באפריל 1915 – 21 באפריל 1915) גנרל-מיור קרל פון שטמפף (22 באפריל 1915 – 1 בינואר 1917) גנרל-לויטננט הנס פון לייזר (2 בינואר 1917 – 2 בפברואר 1917) גנרל-לויטננט פרידריך פון שיפרט (9 בפברואר 1917 – 1 במרץ 1917) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. 4. Ersatz-Division (Chronik 1914/1918) From the late 1800s, the Prussian Army was effectively the German Army as, during the period of German unification (1866-1871), the states of the German Empire entered into conventions with Prussia regarding their armies. Only the Bavarian Army remained fully autonomous and came under Prussian control only during wartime. Württemberg forces were only semi-autonomous.
איידמיר מוגו

אַיִידָמִיר חִיזִירוֹבִיץ' מוּגוּ (ברוסית: Айдамир Хизирович Мугу; ב-17 באפריל 1990) הוא זמר צ'רקסי. אמן מכובד של הרפובליקה של אדיגיה. מבצע שירים ברוסית ובצ'רקסית (ניב מערבי). רוב שיריו מדברים על אהבה. איידמיר נולד במייקופ, ברית המועצות. אביו, חַזִיר מוּגוּ הוא יזם. ב-2004 בגיל 14 התחיל את קריירת השירה שלו עם השיר "Чёрные глаза" (רוסית: עניים שחורות). ב-2005 הוציא את אלבומו הראשון, "Чёрные глаза", למוזיקה של אַסְלָן טְלֵבְּזוּ (אנ'). בהמשך הוציא אלבומים נוספים. עם סיום לימודיו בבית הספר, הוא למד באקדמיה הרוסית לאמנויות התיאטרון בהדרכתו של אלכסיי איגורביץ' שנין (אנ'). במהלך לימודיו, הוא השתתף בתוכניות טלוויזיה כמו "אש מג'לסה", "קומדי קלאב", "אינטואיציה", "תנו להם לדבר (אנ')", "כופתאות אורל (אנ')". איידמיר נשוי ואב לשני ילדים. 2005 – Черные Глаза (עיניים שחורות) Черные Глаза (עיניים שחורות) Фатима (פאטימה) Есть Красивая (יש אחת יפה) Бжыхьэпэ Маз (דבש) Сидэхэіэй (תהיי בטוחה) Кавказ (קווקז) Не Ревнуй (אל תקנאי) Долалай (תרבות) Тызытеткіэ Зы Дунай (החוזק של הדנובה) 2016 - Дежавю (דה ז'וו) Девушка-мечта (נערת החלומות) Джигит (דז'יגיט) День И Ночь (יומם ולילה) Кто Ты? (מי את?) Къэгъэзэжь (מחשבה) Любимая (יקירה) Мама (אמא) С Тобой (איתָך) Сишэгъогъум Икэъщэн (שירה חופשית) Украду (אגנוב) Синэшiуцiэ Дах (אור השמש) Дежавю (דה ז'וו) 2013 - Чёрные Глаза (עיניים שחורות) 2013 - Одноклассница (חבר לכיתה) 2016 - Для Неё (בשבילה) 2017 - Радуя (מענג) 2018 - Дай Мне Улыбку (תני לי חיוך) 2023 - Замани (לֵפַתות) 2023 - А Зачем? (למה?) 2024 - Сердце Пацана (לב של ילד) 2016 - Любимая Моя (אהובתי) Любимая Моя (אהובתי) Ну Зачем? (נו... למה?) Капризная (גַחְמָנִי) Твоя Любовь Ко Мне (האהבה שלַך אליי) Зачем Я Мучаю Себя? (למה אני מענה את עצמי?) Одинокая Луна (ירח בודד) Ты Мне Говорила (את סיפרת לי) Княжна (נסיכה) Милая Моя (יקירתי) Выходи На Танец (צאי לרקוד) Нежные Руки (ידיים עדינות) Мы Едины (אנחנו אחד) Чёрные Глаза - Remix (עיניים שחורות - רמיקס) 2018 - Adyghe Collection, Vol. 3 (אוסף אדיגיה, כרך 3) Синэшiуцiэ Дах (אור השמש) Тызытетчэ Зы Дунай (החוזק של הדנובה) Сишэгъогъум Икашэн (שירה חופשית) Бжыхьэпэ Маз (דבש) Си Дахачей (החום של היום) Кагазэх (נייר) Долалай (תרבות) איידמיר מוגו, באתר ספוטיפיי איידמיר מוגו, באתר Discogs (באנגלית) Aidamir Mugu, TopHit ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איידמיר מוגו".
נשיקה על הלחי

נשיקה על הלחי היא סוג של נשיקה ומחווה גופנית חברתית של הצמדת שפתיים על הלחי של אדם אחר, המשמשת לציון קשר ידידות, קשר משפחתי, לברך אדם, לנחם אדם, או על מנת להראות כבוד. הנוהג נפוץ במיוחד במזרח התיכון, באזור הים התיכון, בדרום אירופה, במרכז אירופה ובמזרח אירופה, בארצות השפלה, בקרן אפריקה, באמריקה המרכזית ובאמריקה הדרומית. במדינות אחרות, כולל בארצות הברית וביפן, הנוהג נפוץ גם במפגשים רשמיים בין ראשי מדינות ובמפגשים בין הגברות הראשונות, או במפגשים בין בני משפחות מלוכה. בתרבויות מסוימות הנוהג מקובל במיוחד במפגשים בין בני משפחה ובמפגשים עם חברים ומכרים - בין גברים לנשים, בין שתי נשים או בין שני גברים. במזרח אירופה מקובל לתת נשיקה על הלחי במפגשים בין גברים לנשים, ובין נשים עם נשים אחרות כאשר מדובר בחברים, בעוד שהנוהג בהרבה פחות מקובל בין גברים לגברים אחרים. לעיתים רבות נהוג לתת נשיקה גם על הלחי השנייה. בהתאם למדינה ולהיכרות בין האנשים, מספר הנשיקות נע בין אחת לארבע. לעיתים רבות נוהגים גם ללחוץ ידיים או לתת חיבוק במקביל. בתרבויות בהם נשיקה על הלחי היא הנורמה החברתית, כאשר אנשים יסרבו לתת או לקבל נשיקה על הלחי הדבר עשוי להתפרש על ידי המקומיים כאינדיקטור לאנטיפתיה, ובמקרים הללו לעיתים האדם יצטרך לספק הסבר מדוע הוא/היא לא מעוניינים לתת או לקבל נשיקה על הלחי - לדוגמה, מכיוון שהוא/היא חולים במחלה מידבקת. שחקן איראני מנשק על הלחי שחקן איראני אחר אם מנשקת את בנה על הלחי המלך צ'ארלס מנשק על הלחי את אחת מאורחי הכבוד בארמון בקינגהאם שאמורים להשתתף בטקס ההכתרה שלו למחרת ברכה (נימוס) חיבוק נשיקת יד הצדעה מדיה וקבצים בנושא נשיקה על הלחי בוויקישיתוף "Obama and Japanese prime minister deliver toast at state dinner" (video). YouTube. The Washington Post. 28 אפר' 2015. נבדק ב-19 אוק' 2017. {{cite web}}: (עזרה)
לב מגזאניק

לב מגזאניק (ברוסית: Лев Гиршевич Магазаник ‏; נולד ב-19 באפריל 1931) הוא פיזיולוג סובייטי-רוסי ממוצא יהודי. לב מגזאניק נולד בשנת 1931 באודסה (אז בתחומי ברית המועצות כיום באוקראינה) למשפחה יהודית. אביו היה רופא. בשנת 1933 המשפחה עברה ללנינגרד. לאחר סיום בית ספר בשנת 1949 מגזאניק החל לימודי רפואה במכון לרפואה בלנינגרד. מכיוון שהוא קיבל מדליית כסף בסיום בית ספר הוא התקבל ללימודים ללא בחינות. לאחר סיום הלימודים, החל משנת 1955 מגזאניק עבד כרופא בבית חולים אזורי בקרליה. בשנת 1957 מגזאניק חזר ללנינגרד והחל לעבוד במכון לפיזיולוגיה וביוכימיה של אקדמיה למדעים של ברית המועצות. בשנת 1959 הוא סיים לימודי תואר שלישי. בשנת 1969 הוא הקים במכון מעבדה חדשה ומונה למנהל מעבדה זו. בשנת 1970 הוא סיים עבודת פוסט-דוקטורט. במקביל לעבודה במכון של האקדמיה מגזאניק היה מלמד באוניברסיטת סנקט פטרבורג ובשנת 1996 מונה לפרופסור. בשנת 1996 מגזאניק נבחר כחבר בהתכתבות לאקדמיה של ברית המועצות, בשנת 2016 הוא קודם למעמד של חבר בפועל של האקדמיה הרוסית למדעים. מגזאניק התמקד בחקר ניירו-פיזיולוגיה. החל משנות ה-90 של המאה ה-20 הוא עבד במעבדות מובילות באירופה שעסקו בתחום. מגזאניק היה עורך ראשי של כתב עת בתחום פיזיולוגיה. הוא פרסם מעל ל-250 מאמרים. הוא הדריך 13 עבודות תואר שלישי ו-3 פוסט-דוקטורט. על פעילותו בתחום קידום המדע הוא קיבל פרס ברית המועצות (1989), עיטור הידידות (2002), פרס על שם לאון אורבלי (2016). בפברואר 2022 מגזאניק חתם על מכתב פתוח של מדענים נגד פלישת רוסיה לאוקראינה. ביוגרפיה (ברוסית) ביוגרפיה (באנגלית)
לאון אורבלי

לאון אורבלי (ברוסית: Леон Орбели ‏; 7 ביולי 1882 - 9 בדצמבר 1958) היה פיזיולוג סובייטי-רוסי ממוצא ארמני. לאון אורבלי נולד בשנת 1888 בצחקאדזור (אז בחחומי האימפריה הרוסית כיום בארמניה) למשפחה מעורבת. אביו היה ארמני, בוגר אוניברסיטת סנקט פטרבורג במשפטים. אמו הייתה אצילה רוסיה. ללאון היה אח ראובן שהיה משפטן וארכאולוג ויוסיף שהיה מומחה למזרחנות, מנהל ארמיטאז'. בשנת 1899 לאון אורבלי סיים גימנסיה בטביליסי והחל ללמודים באקדמיה לרפואה צבאית בסנקט פטרבורג. לאחר סיום הלימודים הוא עבד כרופא בבתי חולים של הצבא בעיר. בשנת 1907 אורבלי החל לעבוד עם איוואן פבלוב. בשנת 1908 הוא סיים לימודי תואר שלישי. בשנים 1909–1911 אורבלי עבד במעבדות באנגליה, גרמניה ואיטליה. בשנת 1911 הוא חזר לרוסיה והחל ללמד. בשנת 1914 הוא מונה לפרופסור. לאחר מהפכת אוקטובר אורבלי המשיך ללמד במוסדות להשכלה גבוהה שונים. בשנת 1925 הוא ירש את התפקיד של פבלוב באקדמיה לרפואה צבאית ובשנת 1943 מונה למנהל האקדמיה. החל משנת 1936 ועד לשנת 1950 אורבלי היה מנהל מכון לפיזיולוגיה של אקדמיה למדעים של ברית המועצות. בשנת 1935 אורבלי התקבל כחבר באקדמיה למדעים של ברית המועצות. בשנת 1944 הוא קיבל דרגת גנרל-פולקובניק של חיל הרפואה. לאחר שבשנת 1948 בתמיכת השלטונות רעיונות של טרופים ליסנקו התקבלו וחקר גנטיקה נאסר אורבלי היה במצב קשה. כסגן נשיא האקדמיה אורלבי היה צריך לשנות את תכוניות המכון אותו ניהל בהתאם, כמו כן דרשו ממנו לפטר כל הצוות שעסק בגנטיקה. אורבלי ביצע את ההנחיות באופן חלקי בלבד ואף קלט לעבודה במכון עובדים שפוטרו ממרכזי מחקר אחרים. בשנת 1950 על תמיכתו בגנטיקה אורבלי פוטר מרוב תפקידיו. בשנת 1956 אורבלי חזר לפעילות ומונה למנהל מכון לפיזיולוגיה וביוכימיה שהוקם באותה שנה. אורבלי פרסם כ-130 עבודות מדעיות. על פעילתו לקידום המדע לאורבלי הוענקו עיטורים רבים לרבות גיבור העמל הסוציאליסטי, עיטור לנין (4 פעמים), עיטור הדגל האדום, עיטור הדגל האדום של העמל ועוד. בשנת 1941 הוא קיבל פרס ברית המועצות. אורבלי נפטר בשנת 1958 בלנינגרד ונטמן בבית העלמין בוגוסלובסקויה. לזכר פעילותו החל משנת 1962 אקדמיה למדעים מעניקה פרס על שמו כל 3 שנים. לב מגזאניק היה בין מקבלי הפרס. בשנת 1973 לב לייבסון פרסם ספר ביוגרפי על אורבלי ופעילותו. מדיה וקבצים בנושא לאון אורבלי בוויקישיתוף ביוגרפיה (ברוסית) ביוגרפיה (באנגלית) לאון אורבלי, באתר "Find a Grave" (באנגלית)
דיוויזיית המילואים ה-79 (האימפריה הגרמנית)

דיוויזיית המילואים ה-79 (בגרמנית: 79. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה בסוף דצמבר 1914 ואורגנה במהלך החודש הבא, והיא נכנסה לקו בתחילת פברואר 1915. היא הייתה חלק מהגל הגדול השני של דיוויזיות חדשות שהוקמו בתחילת מלחמת העולם הראשונה, דיוויזיות המילואים ה-75 עד ה-82. הדיוויזיה הייתה בתחילה חלק מקורפוס המילואים ה-40. שני רגימנטים של הדיוויזיה הוקמו באמצעות עתודות גיוס של המשמר הפרוסי ברחבי הממלכה, ואילו השלישי גויס בסקסוניה הפרוסית. דיוויזיית המילואים ה-79 לחמה בתחילה בחזית המזרחית, כשהיא ראתה את פעולתה הראשונה בקרב השני על האגמים המזוריים. ב-1915 היא נלחמה במצור על קובנה ובקרבות ניימן ווילנה. מאוקטובר 1915 עד נובמבר 1916 לחמה הדיוויזיה בלוחמת חפירות, ולאחר מכן הועברה לחזית המערבית. היא הייתה בעתודה ולאחר מכן לחמה בלוחמת חפירות בפלנדריה ובארטואה עד אפריל 1917, אז נלחמה בקרב אראס. מאוחר יותר ב-1917, היא נלחמה בקרבות פשנדל וקמברה. הדיוויזיה השתתפה במתקפת האביב הגרמנית של 1918, ונלחמה בקרב הראשון על הסום (1918), שנקרא גם הקרב השני על הסום (כדי להבדיל בינו לבין הקרב ב-1916). היא השתתפה בקרב השני על המארן והמשיכה בלחימה נגד מתקפת מאה הימים של מדינות ההסכמה עד סוף המלחמה. המודיעין של מדינות ההסכמה דירג את הדיוויזיה כדיוויזיה מדרג שלישי. הדיוויזיה פורקה ב-1919 במהלך פירוז הצבא הגרמני לאחר מלחמת העולם הראשונה. גנרל-לויטננט ברנהרד בס (24 בדצמבר 1914 – 6 באוגוסט 1916) גנרל חיל הרגלים ארנסט פון בקמייסטר (7 באוגוסט 1916 – 9 במרץ 1918) גנרל-מיור קרל גאורג לנדואר (10 במרץ 1918 – 5 בפברואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. 79. Reserve-Division (Chronik 1914-1918) גל זה כלל גם את דיוויזיית המילואים ה-8 של בוואריה. בין הגל הראשון (דיוויזיות המילואים ה-42 עד ה-54 ודיוויזיית המילואים ה-6 של בוואריה), הוקמו מספר דיוויזיות אחרות על בסיס אד-הוק, שקיבלו בעיקר את שם המפקד או מקום ההקמה שלהן, אך אלו לא היו חלק מגל רשמי מתוכנן של דיוויזיות חדשות. Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 537-540.
אוסרם

אוֹסְרָם (Osram) היא סגסוגת אוסמיום וטונגסטן (וולפרם בגרמנית) בעלת נקודת התכה גבוהה ויציבות מכנית וכימית, המשמשת לייצור חוטי להט בנורות ליבון. הסגסוגת פותחה לראשונה על ידי הכימאי האוסטרי קרל אוור פון ולסבאך, אשר ייסד תאגיד לייצור מוצרים חשמליים, ובפרט נורות חשמליות בשם זה. לצורכי שיווק חוטי הלהט למנורות הליבון, כינה ולסבאך את החומר החדש בעל נקודת התכה של 3000–3400 מעלות צלזיוס בשם המסחרי OSRAM המהווה הלחם בסיסים של שני היסודות המרכיבים אותו. ב-10 במרץ 1906 נרשם השם כסימן מסחר וב-17 באפריל כפטנט במשרד הפטנטים הקיסרי בברלין. "אוסרם", האנציקלופדיה העברית (כרך ב, עמ' 46), חברה להוצאת אנציקלופדיות, תשי"א. ערך זה הוא קצרמר בנושא כימיה. אתם מוזמנים לתרום לוויקיפדיה ולהרחיב אותו.
החיפוש אחר סדר

החיפוש אחר סדר - 1877-1920 (The Search For Order, 1877-1920) הוא ספר לימוד בהיסטוריה משנת 1967 מאת ההיסטוריון האמריקאי רוברט ה. וויבה (אנ') הספר הוא חלק מסדרת The Making of America של אוניברסיטת הרווארד, המתארת את ההיסטוריה של ארצות הברית בשישה כרכים. וויבה היה פרופסור להיסטוריה באוניברסיטת נורת'ווסטרן ומחבר של מספר יצירות אחרות בהיסטוריה האמריקאית, כולל עסקים ורפורמה: מחקר על התנועה הפרוגסיבית. הקדמה לספר נכתבה על ידי ההיסטוריון דייוויד הרברט דונלד. הספר מכיל ניתוח סוציולוגי -כלכלי, פוליטי ותרבותי של ארצות הברית במהלך התקופה שבין סוף תקופת השיקום לבין העידן הפרוגרסיבי. עבודתו של וויבה מתארת את החברה האמריקאית וכיצד כניסה של התקדמות מדעית וטכנולוגית חדשה שינו את הדרכים שבהן אזרחים התחברו למדינה הגדולה יותר, מחוץ לקהילות המקומיות שלהם. הספר מתאר כמו גם איך תושבי ארצות הברית תפסו את עצמם במובן יותר ויותר לאומי. העידן המוזהב של ארצות הברית במאה ה-19, הוביל לתעוש ועיור מהירים והוביל לבעיות חברתיות שונות. בתקופה זו צמחו אידאולוגיות חדשות שאימצו אידיאלים אוטופיים והאמונה שבאמצעות סמכות פדרלית לא-אישית ניתן יהיה לאלף, לדכא או להשתמש בתוצרי העידן המוזהב כדי ליצור עתיד וחברה טובים יותר. וויבה מנתח את הגישה ואת התפתחותה של המפלגה הפופוליסטית ואת הפופולריות שלה באזורים הכפריים של המדינה, כמו גם את התקוות למפלגה, שתשוחזר בתנועה הפרוגרסיבית שצמחה לאחר מכן. התוצאה הייתה מעבר מ"חברה של קהילות-אי" המוחזקות יחדיו על ידי אוטונומיה מקומית לפיתוח "הניסוי הראשוני של אמריקה בסדר ביורוקרטי", המונע בעיקר על ידי מעמד הביניים החדש שנוצר באמצעות ההתקדמות. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
טאנר

טאנר (Tanner) הוא שם משפחה שמקורו באנגלית ומשמעותו בורסקאי. האם התכוונתם ל... אוסקר טנר – שחמטאי יהודי-גרמני-אמריקאי ג'ון ריילי טאנר – פוליטיקאי אמריקאי הנרי אוסאווה טאנר – אמן אמריקאי קלאודיה טאנר – פוליטיקאית אוסטרית
לב לייבסון

לב לייבסון (ברוסית: Лев Германович Лейбсон ‏; 22 באוקטובר 1900 - 2 במאי 1994) היה פיזיולוג סובייטי-רוסי ממוצא יהודי. הוא התמחה באנדוקרינולוגיה. לב לייבסון נולד בשנת 1900 בפינגה שבמחוז ארכנגלסק למשפחה יהודית. אביו היה רופא, יליד לייפאיה בוגר אוניברסיטת דרפט. המשפחה הגיע לאזור בעקבות עבודתו. בשנת 1907 המשפחה עברה לארכנגלסק בה הוא החל לעבוד בבית חולים. לאחר סיום בית ספר, בשנת 1920 לב לייבסון החל ללמוד רפואה במכון לרופאים בלנינגרד. הרצאות בפיזיולוגיה בוצעו על ידי לאון אורבלי וקשר ביניהם נוצר לשנים רבות. בשנת 1926 לייבסון החל לימודי תואר שלישי בהדרכת אורבלי. הוא קיבל תואר בשנת 1934. באותה תקופה הוקם מכון לרפואה מחקרית ולב לייבסון מונה למנהל מעבדה במכון החדש. לב לייבסון שרד חורף 1941/42 הקשה בלנינגרד הנצורה. הוריו נפטרו מרעב ואחותו נרחצה על ידי הנאצים באזור הקווקז הצפוני. במצב קשה לייבסון פונה לקאזאן והצליח להשתקם. בשנת 1944 לייבסון חזר ללנינגרד וחידש פעילות מדעית. בשנת 1950 בעקבות פעילות של טרופים ליסנקו כל המחקרים שקשורים לגנטיקה נאסרו. אשתו של לייבסון פוטרה והוא עצמו הורד מתפקיד בכיר. לאחר פטירת יוסיף סטלין האיסור בהדרגה בוטל. בשנת 1954 לייבסון סיים עבודת פוסט-דוקטורט. בשנת 1956 הוא התחיל לעבוד במכון לפיזיולוגיה שהוקם מחדש. בשנת 1967 הוא מונה לפרופסור. לייבסון פרסם מספר ספרים על פיזיולוגיה שחלקם תורגמו לאנגלית. לב לייבסון היה סופר. בשנת 1973 הוא פרסם ספר ביוגרפי על פעילות מורו לאון אורבלי. בהמשך הוא כתב ספר על פעילות אביו "רופא מהצפון הרוסי" וספר שירים "המאה שלי". לייבסון פרש לגלמאות בשנת 1979. הוא נפטר בשנת 1994 בסנקט פטרבורג ונטמן בבית הקברות פראוברז'נסקי היהודי. ביוגרפיה (ברוסית) לב לייבסון, באתר "Find a Grave" (באנגלית)
איגוד הרפואה האמריקאי

איגוד הרפואה האמריקאי (AMA American Medical Association- ) הוא איגוד מקצועי אמריקאי וקבוצת לובי פוליטי של רופאים וסטודנטים לרפואה. האיגוד נוסד בשנת 1847, ומרכזה בשיקגו, אילינוי. בשנת 2022 מספר החברים באיגוד היה 271,660. המשימה המוצהרת של ה-AMA היא "לקדם את האמנות והמדע של הרפואה ושיפור בריאות הציבור."הארגון נוסד במטרה להעלות את הסטנדרטים של הרפואה במאה ה-19 בעיקר באמצעות השגת שליטה בחינוך וברישוי של רופאים. האגודה מפרסמת את כתב העת של האגודה הרפואית האמריקאית (JAMA). ה-AMA מפרסם גם רשימה של קודים מיוחדים לרופאים שהם השיטה הסטנדרטית בארצות הברית לזיהוי רופאים והתמחויות. מבקרי הארגון טענו כי במאה ה-20, ה-AMA פעלה לעיתים קרובות כדי להגביל את אספקת הרופאים, ותרמה למחסור ברופאים בארצות הברית. הארגון גם פעל נגד מתן אפשרות לעוזרים לרופאים ולספקי שירותי בריאות אחרים לבצע צורות בסיסיות של טיפול רפואי. הארגון פעל היסטורית נגד צורות שונות של ביטוח בריאות בניהול ממשלתי. אתר האינטרנט הרשמי של איגוד הרפואה האמריקאי (באנגלית) מדיה וקבצים בנושא איגוד הרפואה האמריקאי בוויקישיתוף אתר איגוד הרפואה האמריקאי איגוד הרפואה האמריקאי, ברשת החברתית פייסבוק איגוד הרפואה האמריקאי, ברשת החברתית אקס (טוויטר) איגוד הרפואה האמריקאי, ברשת החברתית אינסטגרם Hyde, David R, The American Medical Association: Power, Purpose, and Politics in Organized Medicine, The Yale Law Journal 63, 1954-05, עמ' 937 doi: 10.2307/793404 ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו.